# data[].attributes.attachment_link.description
A nyilvánosság A tömegkommunikáció, a modern nyilvánosság 19. század második fele, a tömegkommunikáció: A médiából származó információkon alapuló vélemény- formálás, politizálás már nem csak az elit kiváltsága.

# data[].attributes.attachment_link.readable_text
Kirúgták az Index újságíróját vasárnap este megverő biztonsági őrt, és a KFC felülvizsgálja a biztonsági szolgálattal való együttműködést - írja a gyorsétterem regionális igazgatója, Fukcius Tamás a sajtónak kiküldött közleményben.

Nagyon sajnáljuk a vasárnap este, a Király utcai éttermünkben történt eseményeket. Teljes mértékben vállaljuk a felelősséget a történtekért

- olvasható a cégvezető állásfoglalásában, amely szerint a történtek „teljes mértékben ellentétesek" a cég értékeivel, sőt „az általános emberi értékekkel, az udvariasság és a vendéglátás alapelveivel". Az esetet még vizsgálják, de az már biztos, hogy

egyeztettek a biztonsági szolgálattal, és az alvállalkozó kirúgta az erőszakos biztonsági őrt;

felülvizsgálják az alvállalkozó céggel az együttműködést;

az étterem műszakvezetőjét az eset kivizsgálásáig felfüggesztették;

és a dolgozóknak „újraoktatják a vendégek kezelésével kapcsolatos alapelveket", és panaszkezelési tréninget is indítanak.

Emellett Fukcius azt írja, hogy „vendégünk nyilvános kérésének megfelelően örömmel támogatunk egy magyar karitatív szervezetet, alapítványt". Szabó Zoltán kollégánk nyilvános Facebook-posztban kérte meg a céget, hogy kárpótlásul adományozzanak félmillió forintot egy elesettekkel foglalkozó egyesületnek.

A közlemény bocsánatkéréssel zárul, valamint azzal, hogy ez egy „elszigetelt eset", és nem összeegyeztethető azzal, ahogy a KFC általában fogadja a vendégeit.

Ahogy megírtuk, vasárnap este a budapesti Király utcában található KFC gyorsétterem biztonsági őre megverte Szabó Zoltánt, az Index újságíróját, akinek a száját több öltéssel kellett összevarrni.

# data[].attributes.attachment_link.title
Kirúgták a kollégánkat megverő biztonsági őrt

# data[].attributes.attachment_link.description
Kirúgták az Index újságíróját vasárnap este megverő biztonsági őrt, és a KFC felülvizsgálja a biztonsági szolgálattal való együttműködést - írja a gyorsétterem regionális igazgatója, Fukcius Tamás a sajtónak kiküldött közleményben. Nagyon sajnáljuk a vasárnap este, a Király utcai éttermünkben történt eseményeket.

# data[].attributes.attachment_link.readable_text
Csak felejtsük el gyorsan.

Közleményben fejezte ki sajnálkozását a KFC regionális igazgatója amiatt, hogy vasárnap este a Király utcai gyorsétterem biztonsági őre véresre verte Szabó Zoltánt, az Index újságíróját.

Fukcius Tamás az éttermet üzemeltető AmRest Kft ügyvezetője egyebek mellett ezt írja:

„Teljes mértékben vállaljuk a felelősséget a történtekért és hiszünk abban, hogy minden vendégünknek joga van, hogy a legjobb kiszolgálást és a legfinomabb ételeket élvezhesse nálunk, ezért megdöbbenéssel értesültünk a Király utcai KFC-ben történtekről". Felmerül rögtön a kérdés, hogy mi a fenét is ért Fukcius a teljes mértékű felelősség alatt.

Nos, a jellegzetes bevezető után a konkrétumokról és igazán nagyvonalú gesztusokról is említést tesz az ügyvezető.

E szerint nem az ő alkalmazottjuk volt a brutális biztonsági őr, de azért sikerült kirúgatniuk; a műszakvezetőt felfüggesztették a vizsgálat lezárultáig, sőt még panaszkezelési tréninget is szerveznek munkatársaiknak.

Talán mondanunk sem kell, a megvert újságíró kérésének is (fizessenek 500 ezer forintot egy karitatív szervezetnek) szívesen tesznek eleget, már csak azért is, mert - mint írja - más vágyuk sincs: „örömmel támogatunk egy magyar karitatív szervezetet, alapítványt. Hiszünk benne, hogy minden cégnek támogatnia kell a közösséget".

Ugye, milyen megható!

# data[].attributes.attachment_link.title
Krokodilkönnyek: a KFC „teljes mértékben" vállalja a felelősséget a tegnapi borzalomért

# data[].attributes.attachment_link.description
Csak felejtsük el gyorsan. Közleményben fejezte ki sajnálkozását a KFC regionális igazgatója amiatt, hogy vasárnap este a Király utcai gyorsétterem biztonsági őre véresre verte Szabó Zoltánt, az Index újságíróját.

# data[].attributes.attachment_link.readable_text
Szabó Zoltán, 37 éves újságíró, az Index tartalomfejlesztési vezetője, vállalva az ismerősök és az ismeretlenek zrikálását a Facebookon, az Index Mindeközben rovatában KFC-függőségéről, a 11 titkos fűszer felhasználásával készült pikáns csirkedarabok, a káposztasaláta, a korlátlanul utántölthető üdítőspohár iránti rajongásáról vallott.

Zoli és kollégái ugyanis törzsrendelői a KFC házhozszállítási szolgáltatásának, a cég ügyes pr-ügynöksége pedig egy ötletes indexes csirkésvödröt gyártatott a szerkesztőségnek. Zoli KFC-rajongásának egyébként nincs köze az ingyenes felsőcombokhoz, a gesztusértékű barbecue-szószhoz, egy időben valahányszor megfordultam a Király utcai KFC-ben, ott összefutottam vele, éppen ujjait nyalogatva tolta az arcába a csirkeszárnyakat.

Szabó Zoltán, 37 éves újságírót, az Index tartalomfejlesztési vezetőjét kidobta a KFC Király utcai étterméből, és véresre verte egy biztonsági őr, miután elégedetlenségét jelezte a kiszolgálással szemben és hiába kérte a vásárlók könyvét.

Az életnél nincs nagyobb rendező, tartja a közhely, és valóban, mennyi esély van rá, hogy a vezető hírportál KFC-rajongó munkatársa lesz a KFC erőszakos biztonságőrének áldozata? Nos, valószínűleg az esély nagyobb, mint gondolnánk.
A márka nem csak egy logó, hanem a biztonsági őr is
A KFC esete Szabó Zolival szomorú jelenségekre világít rá. Számos világmárka van jelen a hazai piacon, a logó azonos, a szlogen néha furán hangzik, de kétségtelenül az eredetiből van fordítva, azonban ha a tartalom valami egészen más, akkor fogyasztóként csúnyán át vagyunk verve. A tartalom pedig közel sem csak annyi, hogy igazi tanyasi csirkéből készül a Zinger és keddenként olcsóbb a kosár: a termék több, mint pár falat csípős csirke. A terméknek éppúgy része a kiszolgálók ruhájának, hajának tisztasága, a jó illat és a feltöltött szappanadagoló a WC-ben és persze az, hogy a vendéget udvarisasan szolgálják ki, a vásárlók könyvét nem rejtegetik, a nézeteltéréseket pedig nem izomerővel rendezik el.

A márkák felelőssége ma nagyobb, mint bármikor. Erőszakos politikusok igyekeznek nehezen élhetővé tenni napjainkat közel és távol, az agresszió észrevétlenül lett a mindennapok része. Ugyanakkor, ha márkaépítésük céljából is, de mégis, a fontos ügyeket felkaroló brandek jobbá, élhetőbbé teszik a világunkat. Fenntarthatóság, a nők tisztelete, a fogyatékkal élők integrációja, a kirekesztés elutasítása, és még sorolhatnám. A politika területe ez, mégis vállalatok állnak bele, vállalnak akár konfliktusokat, sőt szenvednek el rövid távon veszteségeket egy jobb világ reményében. Amiben persze nekik is jobb lehet, de fáj ez nekünk?
A rántott csirke katonája orrba vágja a rántott csirke nagykövetét
Magyarország sokat köszönhet a világmárkáknak, kereskedelmi kultúrát tanítottak nekünk. Nemrég még többségben voltak az unott arcú, nem köszönő boltoskisasszonyok, ma már több a mosoly, a segítőkészség. Egy bevásárlóközpontban vagy akár egy gyorsétteremben ma sokkal inkább embernek érezhetjük magunkat, mint egy hivatalban. Ezért is üt nagyobbat - és nem csak Szabó Zoli arcán -, ha egyszer csak visszatér a vásárló kiszolgáltatottsága, sőt erőszakot alkalmaznak valakivel szemben kritikus véleménye, elégedetlensége miatt. Látunk ilyet eleget, és nem szeretnénk a KFC-nél is ezzel a szellemiséggel találkozni.

Ha egy vendéglátással foglalkozó vállalat nem tudja ajtón kívül tartani a közélet agresszióját, hanem integrálja azt napi működésébe, akkor inkább főzök magamnak. Nincs az a friss és ízletes csirkemellcsík, amiért bevállalnék egy durva beszólást, 8 napon túl gyógyuló sérülésekről nem is beszélve.

Ahol a vállalat értékei csak a marketing briefeken léteznek, ott előbb vagy utóbb bekövetkezik egy ilyesfajta katasztrófa. Hiszen, ha egy étteremben nincs szolgálatban egy alkalmazott sem, aki azt mondja, hogy üljön csak le a kedves vendég és ne dugdossuk előle a panaszkönyvet, és pláne, ne dobjuk ki a bolt elé, akkor valami nagyon nem ment át.

Ha senki nem mondja, hogy egy nem agresszíven viselkedő vendéggel szemben nem lépünk fel agresszíven, ha senki nem szalad ki, hogy segítséget nyújtson egy földön fekvő, vérző embernek, akkor ott nem is csak a vállalati értékek hiányoznak.

A KFC pr-katasztrófája valójában hr-katasztrófa. Nem vágyott lehetőség adódott a napi működés felülvizsgálatára.

A marketingvezető gyors vizsgálatot ígér. Bízzunk benne, hogy Zoli és a saját kárukon valóban tanulnak az esetből. A kritikus Facebook-posztok szisztematikus törlése azonban nem éppen az őszinte önvizsgálat jeleit mutatja.

Zoli, jobbulást Neked!

Fukcius Tamás, az AmRest Kft. ügyvezetője, a KFC regionális igazgatója állásfoglalása

Nagyon sajnáljuk a vasárnap este, a Király utcai éttermünkben történt eseményeket. Teljes mértékben vállaljuk a felelősséget a történtekért és hiszünk abban, hogy minden vendégünknek joga van, hogy a legjobb kiszolgálást és a legfinomabb ételeket élvezhesse nálunk, ezért megdöbbenéssel értesültünk a Király utcai KFC-ben történtekről. A biztonsági őr és néhány alkalmazottunk részéről tanúsított viselkedés teljes mértékben ellentétes a cég értékeivel, továbbá az általános emberi értékekkel, az udvariasság és a vendéglátás alapelveivel.

A sérülést szenvedett vendégünktől bocsánatot kérünk, felvettük vele a személyes kapcsolatot, hogy felajánljuk segítségünket, kárpótlásunkat.

Természetesen azonnal megkezdtük az eset kivizsgálását, jelen pillanatban a következőkről tudunk nyilatkozni:

Habár az incidenst okozó biztonsági őr nem a mi alkalmazottunk, hanem egy alvállalkozó biztonsági szolgálaté, teljes felelősséget vállalunk a tetteiért. Már felvettük a kapcsolatot az alvállalkozó cég vezetésével és világossá tettük számukra, hogy az alkalmazottjaik effajta viselkedése elfogadhatatlan számunkra. Ennek fényében az érintett biztonsági őrt elbocsájtották. Annak érdekében, hogy megbizonyosodjunk, hogy a biztonsági szolgálatot nyújtó cég ami alapértékeink szerint kezeli vendégeinket, a céggel való együttműködést felülvizsgáljuk.

Felfüggesztettük az étterem műszakvezetőjét is, amíg az eset vizsgálata le nem zárul. Az ügy fényében munkatársainknak újra oktatjuk a vendégek kezelésével kapcsolatos alapelveinket illetve panaszkezelési tréninget szervezünk.

Vendégünk nyilvános kérésének megfelelően örömmel támogatunk egy magyar karitatív szervezetet, alapítványt. Hiszünk benne, hogy minden cégnek támogatnia kell a közösséget. Ennek a célkitűzésnek megfelelően évek óta több karitatív szervezet működését támogatjuk Magyarországon, mint a Magyar Élelmiszerbank Egyesületet, továbbá a Semmelweis Egyetem Gyermekgyógyászati Klinikáját.

Még egyszer bocsánatot kérünk a történtekért. Ez egy elszigetelt eset, és nem összeegyeztethető azzal, ahogy a vendégeinket fogadni szeretnénk. Minden szükséges lépést megteszünk, hogy mindenki tiszteletteljes és vendégszeretőkiszolgálásban részesüljön éttermeinkben.

# data[].attributes.attachment_link.title
Kreatív Online - Sanders ezredes beájulna

# data[].attributes.attachment_link.description
Szabó Zoltán, 37 éves újságíró, az Index tartalomfejlesztési vezetője, vállalva az ismerősök és az ismeretlenek zrikálását a Facebookon, az Index Mindeközben rovatában KFC-függőségéről, a 11 titkos fűszer felhasználásával készült pikáns csirkedarabok, a káposztasaláta, a korlátlanul utántölthető üdítőspohár iránti rajongásáról vallott.

# data[].attributes.attachment_link.readable_text
Vasárnap este fél tíz és tíz óra között, egy hotelben tartott viszkikóstolós sajtóesemény után Szabó "Szabózé" Zoltán, az Index tartalomfejlesztési vezetője beugrott a Király utcai KFC-be. Miután végigállta a sorát és rendelt volna, a pultos közölte vele, hogy már csak elvitelre lehet kérni.

Az esetről szóló Facebook-posztja szerint Szabó ekkor megjegyezte, hogy

"nem lehetett-e volna esetleg ezt a sor elejére kiírni, és akkor nem ácsorgok itt annyit"

mire a pultos azzal a szemtelenséggel reagált, hogy

"De lehetett volna. Ha nem kérsz semmit, kiállnál a sorból?"

Az újságíró ezen felháborodva kikérte a panaszkönyvet, hogy a terve szerint annyit írjon bele, hogy

"Bunkó a kiszolgálás. Üdvözlettel: Szabó Zoltán"

Csakhogy a pénztáros azt állította, nincs panaszkönyv, az érkező üzletvezető pedig Szabó szerint abszolúte szabálytalan módon egy sima A4-es lapra íratta volna fel a vásárlói panaszt. Ezen a ponton az újságíró beszámolója szerint a biztosági őr megkérdezte, hogy

majd megragadta és kidobta az utcára. Szabó itt elhibázott szónoki kérdést tett fel, miszerint

"Ugye nem fogsz még megütni is?"

Mire az őr ököllel arcon vágta, hogy leesett a szemüvege.

Leesett a szemüvegem, és éreztem, hogy az orrom elönti a vér. És előbújik belőlem a kétségbeesetten dühös Kohlhaas Mihály, aki itt és most nem fog szépen hazamenni és nem elégszem meg annyival, hogy ír egy lehúzó értékelést erről a helyről a Foursquarre. Elővettem a telefonom és szóltam a biztonsági őrnek, hogy felveszek mindent és most bemegyek, beszélek az üzletvezetővel, mert nem hiszem, hogy ez a KFC-ben a rendszerszintű panaszkezelés. Beléptem az ajtón, majd felvettem videóra ahogy többször megüt, amíg a földre nem esek. Ezután hívtam a rendőrséget.
A biztonsági őrt garázdaságért állították elő, engem sértettként hallgattak ki, miután a szám több öltéssel összevarrták a balesetin.

Bár viszkikóstolásról érkezett, Szabó azt írja, nem volt ittas:

Részeg voltál, megvertek, hol itt a történet?
Először is az orvosi látlelet szerint sem voltam részeg, de elismerem, hogy nem köptem ki a viszkiket kóstoláskor. Ennek ellenére egyszer sem ütöttem vissza, és semmilyen, felületi sérülést sem okoztam a biztonsági őrnek, egyszerűen hagytam hogy hülyére pofozzon.

Szabóval sok-sok évig dolgoztunk együtt és mindenkit biztosíthatok, hogy senkire sem jelent testi fenyegetést.

Nyilvános Facebook-posztjában Szabó egyfajta peren kívüli ajánlatot is tett a KFC-nek:

Szeretném, ha a KFC-t is működtető Amrest az esetleg felmerülő orvosi költségeken túl 500 ezer forintot fizetne kártérítésként, mert a munkatársuk a boltjukban nyolc napon belül gyógyuló sérüléseket okozott egy vendégnek. Ebből az ügyből nem szeretnék hasznot húzni, csak annyit szeretnék, hogy a cég ezt az összeget, ami a Király úti KFC pár órás forgalma csupán, november 1-ig utalja át egy általam meghatározott, gyermekekkel, szegényekkel és elesettekkel foglalkozó alapítvány számlájára.

A sors egészen durva iróniája, hogy Szabó nem egészen két hete közölt egy posztot az Index Mindeközben című blogjában, ami azzal a mondattal kezdődik, hogy

Szabó Zoltán vagyok, 37 éves KFC-függő.

Az ügyben megkerestem a KFC-t és a rendőrséget, amint reagálnak, új cikket írunk.

# data[].attributes.attachment_link.title
Ököllel verte véresre a biztonsági őr az Index újságíróját a Király utcai KFC-ben - 444

# data[].attributes.attachment_link.description
Vasárnap este fél tíz és tíz óra között, egy hotelben tartott viszkikóstolós sajtóesemény után Szabó "Szabózé" Zoltán, az Index tartalomfejlesztési vezetője beugrott a Király utcai KFC-be. Miután végigállta a sorát és rendelt volna, a pultos közölte vele, hogy már csak elvitelre lehet kérni.

# data[].attributes.attachment_link.readable_text
Vasárnap este a budapesti Király utcában található KFC gyorsétterem biztonsági őre megverte Szabó Zoltánt, az Index újságíróját, tartalomfejlesztési vezetőjét.

Munkatársunk a Facebook-oldalán posztolt bejegyzése szerint kiállta a sort az étteremben, amikor az eladó közölte vele, hogy csak elvitelre kérhet ételt. Ekkor visszakérdezett, hogy ezt miért nem lehetett volna valahol jelezni, mert akkor nem várta volna ki a sort, mire az alkalmazott arra kérte, álljon ki a sorból. Zoli kérte a vendégkönyvet, mire az eladó közölte, hogy az nincs. Ezután kérte, hogy ha nincs vendégkönyv, hívják az üzletvezetőt. Munkatársunk így írta le az ezt követő eseményeket:

„Az üzletvezető sietve érkezett, kezében egy A4-es, üres fénymásolópapír, hogy akkor ide írjam le, mi a bajom, és húzzak el. Én persze mondtam, hogy ennyire nem vagyok hülye, ezt a fecnit egyszerűen ki fogja dobni, a panaszkönyv lényege éppen az, hogy hivatalos dokumentum, kötelesek válaszolni, és talán valaki az egyik képzésen elmagyarázza majd az újonnan felvett munkatársaknak, hogy nem kell direkt seggfejnek lenniük a vendégekkel. "Kidobjam?" - szólt bele a beszélgetésbe a megtermett biztonsági őr, az üzletvezető meg gyorsan rövidre zárta a vitát a papírlappal és a panaszkönyvvel: "Dobd ki" ."

Ezután a biztonsági őr munkatársunkat kidobta, majd megverte.

„A biztonsági őr nem kért meg arra, hogy távozzak, sőt még csak fel sem szólított: egyszerűen megragadott és irtózatos erővel végigráncigált az éttermen, majd kidobott az ajtón. Amikor kissé döbbenten felnéztem, csak annyit tudtam kérdezni, hogy ugye nem fogsz még megütni is? Ekkor ütött meg először. Ököllel. Leesett a szemüvegem, és éreztem, hogy az orrom elönti a vér. És előbújik belőlem a kétségbeesetten dühös Kohlhaas Mihály, aki itt és most nem fog szépen hazamenni és nem elégszem meg annyival, hogy ír egy lehúzó értékelést erről a helyről a Foursquarre. Elővettem a telefonom és szóltam a biztonsági őrnek, hogy felveszek mindent és most bemegyek, beszélek az üzletvezetővel, mert nem hiszem, hogy ez a KFC-ben a rendszerszintű panaszkezelés. A videó szerint ezután már csak annyit ismételgettem, hogy ez most komoly? Beléptem az ajtón, majd felvettem videóra ahogy többször megüt, amíg a földre nem esek. Ezután hívtam a rendőrséget."

Zoli elmondása szerint a biztonsági őrt garázdaságért állították elő, őt sértettként hallgattak ki, miután a száját több öltéssel összevarrták.

Zoli - aki egy viszkikóstolásról tartott épp hazafelé - a posztban leírta: az orvosi látlelet szerint nem volt részeg, bár elismerte, hogy „nem köptem ki a viszkiket kóstoláskor".

Ennek ellenére egyszer sem ütöttem vissza, és semmilyen, felületi sérülést sem okoztam a biztonsági őrnek, egyszerűen hagytam hogy hülyére pofozzon.

Megkerestük a KFC-t üzemeltető céget. Juhász Nándor, a cég marketingvezetője az Indexnek elmondta: azonnali, teljes körű belső vizsgálatot indítottak az ügyben, aminek része, hogy a sértettet, azaz a munkatársunkat is meghallgatják. Juhász aggasztónak nevezte a történteket.

# data[].attributes.attachment_link.title
Megverték az Index újságíróját a Király utcai KFC-ben

# data[].attributes.attachment_link.description
Vasárnap este a budapesti Király utcában található KFC gyorsétterem biztonsági őre megverte Szabó Zoltánt, az Index újságíróját, tartalomfejlesztési vezetőjét. Munkatársunk a Facebook-oldalán posztolt bejegyzése szerint kiállta a sort az étteremben, amikor az eladó közölte vele, hogy csak elvitelre kérhet ételt.

# data[].attributes.attachment_link.readable_text
Vasárnap este a Király utca körút sarkán található gyorsétteremben elverték Szabó Zoltánt, az Index tartalomfejlesztési vezetőjét, legendás kritikusát.

Az esetet így írja le Szabó Zoltán: egy közeli italkostolásról tért be a KFC gyorsétterembe. A sorban elbeszélgetett egy párral, amelynek férfi tagja felismerte a portál videóiból. A pár végül rendelés nélkül távozott, Szabó sorra került, de ekkor közölte vele a pultos, hogy csak elvitelre lehet kérni. Az újságíró ezt követően megkérdezte: nem lehetett-e volna esetleg ezt a sor elejére kiírni, és akkor nem ácsorgok itt annyit.

"De lehetett volna. Ha nem kérsz semmit, kiállnál a sorból?" - hangzott a felelet, Szabónak pedig ezen a ponton egy kicsit sok lett. Azt írja, nem igazán hasonlít William Fosterre az Összeomlásból, nem akarna fegyverrel hadonászni, csak mert fonnyadt a saláta a hamburgerben, de az elmúlt pár nap megviselte. "Találkoztam már flegmán értetlenkedő bolti eladóval, nagyon elfoglaltan megvárakoztató felszolgálóval, és egy étteremvezetővel, aki arra a kérdésre, hogy miért nincs éppen nyitva a konyha, annyit válaszolt, hogy csak" - írja.

Így aztán kikérte a vendégkönyvet. Csak annyit akart írni:

Bunkó a kiszolgálás. Üdvözlettel: Szabó Zoltán

A pénztáros viszont azt mondta, nincs panaszkönyv. Ott szokott lenni, de most nincs. Erre Szabó kérte, hívja oda az üzletvezetőt. Ő érkezett is, kezében egy A4-es, üres fénymásolópapír, hogy oda lehet írni. Szabó mondta, hogy ez nem lesz így hiteles dokumentum.

Ekkor szólt bele a beszélgetésbe a megtermett biztonsági őr: "kidobjam?" Az üzletvezető meg gyorsan rövidre zárta a vitát a papírlappal és a panaszkönyvvel: "Dobd ki".

Az őr egyszerűen megragadta Szabó leírása szerint és irtózatos erővel végigráncigálta az éttermen, majd kidobta az ajtón.

Amikor kissé döbbenten felnéztem, csak annyit tudtam kérdezni, hogy ugye nem fogsz még megütni is? Ekkor ütött meg először. Ököllel.

Szabó azt írja: leesett a szemüvege, orrát elönti a vér. Elővette a telefonját és szólt a biztonsági őrnek, hogy felvesz mindent és visszamegy, beszél az üzletvezetővel. A videó szerint ezután már csak annyit ismételgetett, hogy ez most komoly? Felvétele van arról, ahogy többször megüti az őr, amíg a földre nem esik. Ezután hívta a rendőrséget. A biztonsági őrt garázdaságért állították elő, Szabót sértettként hallgatták ki, miután a száját több öltéssel összevarrták a balesetin.

Azt írja, azért állt elő a Facebookon történetével mert:

Semmi mást nem szeretnék, csak azt, hogy egyetlen pillanatra azt érezzem, hogy legalább a multinacionális nagyvállalatok nem úgy működnek ebben az országban, mint valami MGTSZ. Hogy hiába a rendszerszintű erőszakosság, meg hogy újból terjed, hogy hiába van igazad, kussolj, de legalábbis beszélj halkan, tisztelettel az elvtárssal, a kapitalizmus azért még működik, és képes kezelni az ilyen jellegű hibákat.

Azt kérdezi a KFC-t is működtető Amresttől tudja-e garantálni, hogy

lelkiismeretesen választják ki a biztonsági őröket?

kivizsgálják-e, hogyan hiányozhatott a panaszkönyv?

mit tesznek azért, hogy az üzletvezetők képzésébe beépüljön a panaszkezelés?

Szabó követeli, hogy a felmerülő orvosi költségeken túl 500 ezer forintot fizetne kártérítésként az Amrest, mert a munkatársuk a boltjukban nyolc napon belül gyógyuló sérüléseket okozott egy vendégnek. Azt szeretné, ha a cég november 1-ig átutalná az összeget egy általa meghatározott, gyermekekkel, szegényekkel és elesettekkel foglalkozó alapítvány számlájára. Pereskedni nem akar, de Európában szeretné érezni magát.

És a felmerülő kritikusoknak is rögtön válaszol. Például azoknak, akik azt mondanák, egy részeggel ez joggal történhet meg. Az orvosi látlelet szerint nem volt részeg - rögzíti, de elismeri, hogy nem köptem ki a viszkiket kóstoláskor. Hangsúlyozza, hogy egyszer sem ütött vissza, és semmilyen, felületi sérülést sem okozott a biztonsági őrnek.

Egyszerűen hagytam hogy hülyére pofozzon.

Hogy ezt miért a hvg.hu ismerteti és nem az Index? "Sokat gondolkoztam, hogy jó-e, ha ezt kiírom magamból, azzal a vicces felhanggal, hogy én vagyok jelenleg a magyar sajtó önkéntes KFC-szóvívője, a legnagyobb rajongó, erre még engem is laposra vernek. De aztán úgy döntöttem, hogy nincs is annál rosszabb, mint amikor az újságíró a lapot és a nyilvánosságot kalapácsként lengetve intézi el az ügyeit" - vallja Szabó.

Én nem azt szeretném, ha engem többet nem vernének meg a KFC-ben, hanem azt akarom elérni, hogy a részeg bulizókat, de még az apróval betévedő hajléktalanokat se bántsák - írja, és hozzáteszi: éppen ezért nem zavar, sőt szeretném, ha ezt a posztot megosztanátok, esetleg cikket írnátok belőle.

Az ügyben kerestük az Amrest Kft képviselőjét, de csak későbbre ígért tájékoztatást.

# data[].attributes.attachment_link.title
Az Index híres újságírója panaszkodni akart, véresre verték a gyorsétteremben

# data[].attributes.attachment_link.description
Vasárnap este a Király utca körút sarkán található gyorsétteremben elverték Szabó Zoltánt, az Index tartalomfejlesztési vezetőjét, legendás kritikusát. Az esetet így írja le Szabó Zoltán: egy közeli italkostolásról tért be a KFC gyorsétterembe. A sorban elbeszélgetett egy párral, amelynek férfi tagja felismerte a portál videóiból.

# data[].attributes.attachment_link.readable_text
Students
1. After looking closely at the image above (or at the full-size image), think about these three questions:

* What is going on in this picture?

* What do you see that makes you say that?

* What more can you find?

2. Next, join the conversation by clicking on the comment button and posting in the box that opens on the right. (Students 13 and older are invited to comment, although teachers of younger students are welcome to post what their students have to say.)

3. After you have posted, try reading back to see what others have said, then respond to someone else by posting another comment. Use the "Reply" button or the @ symbol to address that student directly.

Each Monday, our collaborator, Visual Thinking Strategies, will facilitate a discussion from 9 a.m. to 2 p.m. Eastern time by paraphrasing comments and linking to responses to help students' understanding go deeper. You might use their responses as models for your own.

4. On Thursday afternoons, we will reveal at the bottom of this post more information about the photo. How does reading the caption and learning its back story help you see the image differently?

# data[].attributes.attachment_link.title
What's Going On in This Picture? | Oct. 16, 2017

# data[].attributes.attachment_link.description
Students 1. After looking closely at the image above (or at the full-size image), think about these three questions: * What is going on in this picture? * What do you see that makes you say that? * What more can you find? 2.